Chialingosaurus

Chialingosaurus bol pomerne malý stegosaurus z čeľade Stegosauridae (infrarad Stegosauria). Od krku až do stredu chrbta Chialingosaura prebiehali v dvoch radoch malé platne. Od stredu chrbta až ku koncu chvosta sa ďalej dvíhali párovo usporiadané tŕne.WERNER Helmut. 1000 dinosaurov. Preklad Emília Činčurová. Bratislava: Nakladateľstvo Ikar, 2008. Kapitola Platňochrbté dinosaury (stegosaury), s. 195. ISBN 978-80-551-1775-1. Lebka tohto dinosaura bola vysoká a úzka a v porovnaní s ostatnými stegosaurami sa vyznačuje malým počtom zubov. Tie boli rovnako ako u všetkých stegosaurov malé a trojuholníkovité. Tento štvornohý bylinožravý dinosaurus meral približne 4 m na dĺžku a vážil asi 150 kg. Jediný druh je Chialingosaurus kuani.

 Objav a druhy 
Fosílie Chialingosaura boli objavené v čínskej provincii S’-čchuan (súvrstvie Shaximiao) v roku 1957. O dva roky neskôr tohto dinosaura opísal slávny čínsky paleontológ Young na základe veľmi neúplných pozostatkoch nedospelého jedinca. Názov tohto dinosaura je odvodený od rieky Chialing, v južnej Číne. Nález sa datuje do obdobia vrchnej jury (stupne oxford a kimeridž, teda pred približne 160 až 150 miliónov rokov).

 Referencie 

Kategória:Stegosauria
Kategória:Jurské dinosaury
Kategória:Dinosaury z Ázie